b'\n_START_ARTICLE_\nNathan S\xc3\xb6derblom\n_START_SECTION_\n\xc5\xbdivljenje\n_START_PARAGRAPH_\nS\xc3\xb6derblom je bil rojen na vasi Tr\xc3\xb6n\xc3\xb6, sedaj ob\xc4\x8dine\xc2\xa0S\xc3\xb6derhamn, okro\xc5\xbeja\xc2\xa0G\xc3\xa4vleborg. Njegov o\xc4\x8de je bil duhovnik, predan kristjan z mo\xc4\x8dno osebno vero. Vpisal se je v univerzo v Uppsali\xc2\xa0leta 1883. Sprva neprepri\xc4\x8dan v smer \xc5\xa1tudija, je nato nadaljeval po o\xc4\x8detovih stopinjah. Po vrnitvi iz potovanja po ZDA je bil imenovan za duhovnika leta\xc2\xa01893._NEWLINE_V letih 1892\xe2\x88\x921893 je S\xc3\xb6derblom podpredsednik in nato predsednik \xc5\xa1tudentske zveze\xc2\xa0Uppsala._NEWLINE_Leta 1912 postane profesor teologije na univerzi\xc2\xa0Leipzig. \xc5\xbde leta\xc2\xa01914 je izvoljen tudi na polo\xc5\xbeaj nad\xc5\xa1kofa Uppsale, vodje luteranske cerkve na \xc5\xa0vedskem.\xc2\xa0Med prvo svetovno vojno je pozival vse kr\xc5\xa1\xc4\x8danske voditelje k delu za mir in pravi\xc4\x8dnost. Verjel je, da ima cerkvena enotnost namen ponuditi veselo novico sporo\xc4\x8dil o Jezusu Kristusu, sporo\xc4\x8dila Nove zaveze pa so pomembna za dru\xc5\xbebeno \xc5\xbeivljenje. Njegovo vodenje kr\xc5\xa1\xc4\x8danskega gibanja (ekumenski svet Cerkva)\xc2\xa0"\xc5\xbdivljenje in delo" v dvajsetih letih 20.stoletja je privedlo, da je prepoznan po svetu kot eden prvih ustanovnih voditeljev ekumenskega gibanja. Vodil je pomembno svetovno ekumensko konferenco "\xc5\xbdivljenja in dela" v Stockholmu._NEWLINE_Bil je duhovnik v cerkvi, v katero je hodil tudi sam Alfred Nobel, leta 1930 pa je bil tudi nagrajenec Nobelove nagrade za mir za njegova ekumenska prizadevanja._NEWLINE_Po njegovi smrti leta 1931 v Uppsali\xc2\xa0so njegovo truplo pokopali v tamkaj\xc5\xa1nji katedrali.'